**ZAKON**

**O IZMJENAMA I DOPUNAMA ZAKONA**

**O RADIO-TELEVIZIJI REPUBLIKE SRPSKE**

Član 1.

U Zakonu o Radio-televiziji Republike Srpske („Službeni glasnik Republike Srpske“, br. 49/06, 73/08, 42/10 i 89/13) u članu 13. u stavu 9. poslije riječi: „o reviziji finansijskog poslovanja“ dodaje se zapeta i riječi: „i izvještaj o radu Programskog savjeta RTRS-a“.

Član 2.

Član 20. mijenja se i glasi:

„Djelatnost RTRS-a ostvaruje se proizvodnjom i emitovanjem programa na vlastitim frekvencijama, na jednoj ili više radijskih i jednoj ili više televizijskih mreža, u skladu sa važećim propisima.”

Član 3.

U članu 46. u stavu 6. poslije riječi: „ne učestvuje u radu Upravnog odbora“ dodaje se zapeta i riječi: „odnosno ukoliko se utvrdi da ne izvršavaju prava i obaveze utvrđene ovim zakonom“.

Član 4.

U članu 48. u stavu 1. poslije tačke o) dodaje se nova tačka p) koja glasi:

„p) u slučaju nepoštovanja programskih načela i zastupljenosti programa, kao i kršenja programskih ograničenja, o tome bez odgađanja obavještava Narodnu skupštinu Republike Srpske i“.

Dosadašnja tačka p) postaje tačka r).

Član 5.

U članu 50. poslije stava 5. dodaje se novi stav 6. koji glasi:

„(6) Programski savjet prati sprovođenje programskih načela i obaveza utvrđenih ovim zakonom, a u slučaju njihovog nepoštivanja u pisanoj formi obavještava Upravni odbor i Poslovodni odbor RTRS.“

Dosadašnji stav 6. postaje stav 7.

Član 6.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-625/16 Po ovlaštenju

Datum: 19. maj 2016. godine Predsjednika Narodne skupštine

***Željka Stojičić***